***Az ajánlattételi felhívás 1. sz. melléklete***

**Felolvasólap**

**„Szolgáltatási szerződés keretében emelt szintű mérnök informatikai szolgáltatás nyújtása”** tárgyú közbeszerzési értékhatárt el nem érő beszerzési eljárás

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Ajánlattevő adószáma: |  |
| Ajánlattevő bankszámla száma: |  |
| Telefon: |  |
| E-mail: |  |
| Kijelölt kapcsolattartó: |  |
| Kijelölt kapcsolattartó elérhetősége (telefon, e-mail): |  |
| **Az ajánlattevő által adott árajánlat (havi):** | **Nettó ajánlati ár (Ft/hó)** | **Bruttó ajánlati ár (Ft/hó)** |
|  |  |  |
| **Eseti alapú ellenszolgáltatások díja:** | **Nettó ajánlati ár (Ft/óra)** | **Bruttó ajánlati ár (Ft/óra)** |
| Rendszermérnöki óradíj távolról, a Hivatal munkarendjében |  |  |
| Rendszermérnöki óradíj helyszínen, a Hivatal munkarendjében |  |  |
| Rendszermérnöki óradíj távolról, a Hivatal munkarendjén kívül |  |  |
| Rendszermérnöki óradíj helyszínen, a Hivatal munkarendjén kívül |  |  |
| Rendszermérnöki óradíj távolról, hétvégén, ünnepnapon |  |  |
| Rendszermérnöki óradíj helyszínen, hétvégén, ünnepnapon |  |  |
| Kiszállási díj |  |  |

Kelt: ……………………………..

|  |
| --- |
| …………………………………cégszerű aláírás |

***Az ajánlattételi felhívás 2. sz. melléklete***

**Nyilatkozat**

**„Szolgáltatási szerződés keretében emelt szintű mérnök informatikai szolgáltatás nyújtása”** tárgyú, közbeszerzési értékhatárt el nem érő beszerzési eljárásban

Alulírott …………………….. társaság (ajánlattevő), melyet képvisel: ……………………………

**az alábbi nyilatkozatot tesszük:**

Nem állnak fenn velem / velünk szemben az alábbi kizáró okok, mely szerint nem lehet ajánlattevő, aki:

Az eljárásban nem lehet ajánlattevő, részvételre jelentkező, alvállalkozó, és nem vehet részt alkalmasság igazolásában olyan gazdasági szereplő, aki

*a)* az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:

*aa)* a Büntető Törvénykönyvről szóló 1978. évi IV. törvény (a továbbiakban: 1978. évi IV. törvény), illetve a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is;

*ab)* az 1978. évi IV. törvény szerinti vesztegetés, befolyással üzérkedés, befolyás vásárlása, vesztegetés nemzetközi kapcsolatokban, befolyás vásárlása nemzetközi kapcsolatokban, hűtlen kezelés, hanyag kezelés, illetve a Btk. XXVII. fejezetében meghatározott korrupciós bűncselekmények, valamint a Btk. szerinti hűtlen kezelés vagy hanyag kezelés;

*ac)* az 1978. évi IV. törvény szerinti költségvetési csalás, európai közösségek pénzügyi érdekeinek megsértése, illetve a Btk. szerinti költségvetési csalás;

*ad)* az 1978. évi IV. törvény, illetve a Btk. szerinti terrorcselekmény, valamint ehhez kapcsolódó felbujtás, bűnsegély vagy kísérlet;

*ae)* az 1978. évi IV. törvény, illetve a Btk. szerinti pénzmosás, valamint a Btk. szerinti terrorizmus finanszírozása;

*af)* az 1978. évi IV. törvény, illetve a Btk. szerinti emberkereskedelem, valamint a Btk. szerinti kényszermunka;

*ag)* az 1978. évi IV. törvény, illetve a Btk. szerinti versenyt korlátozó megállapodás közbeszerzési és koncessziós eljárásban;

*ah)* a gazdasági szereplő személyes joga szerinti, az *a)-g)* pontokban felsoroltakhoz hasonló bűncselekmény;

*b)* egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;

*c)* végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

*d)* tevékenységét felfüggesztette vagy akinek tevékenységét felfüggesztették;

*e)* gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;

*f)* esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési eljárás lezárulásától számított három évig;

*g)* tekintetében a következő feltételek valamelyike megvalósul:

*ga)* nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

*gb)* olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § *38. tényleges tulajdonos* pont *a)-d)* alpontja szerinti tényleges tulajdonosát nem képes megnevezni, vagy

*gc)* a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a *gb)* alpont szerinti feltétel fennáll;

Nyilatkozom, hogy az általam képviselt szervezet az államháztartásról szóló 2011. évi CXCV. törvény 41.§ (6) bekezdése szerint átlátható szervezetnek minősül, figyelemmel a törvény 1.§ 4. pontjára.

Kelt: ……………………………..

|  |
| --- |
| …………………………………cégszerű aláírás |

***Az ajánlattételi felhívás 3. sz. melléklete***

**Ajánlattételi Nyilatkozat**

**„Szolgáltatási szerződés keretében emelt szintű mérnök informatikai szolgáltatás nyújtása”**

tárgyú közbeszerzési értékhatárt el nem érő beszerzési eljárás vonatkozásában

Alulírott …………………….., mint a ………………… ajánlattevő (székhely: ………………) ……………. (*képviseleti jogkör/titulus megnevezése*) az ajánlattételi felhívásban foglalt valamennyi formai és tartalmi követelmény, utasítás, kikötés és műszaki leírás gondos áttekintése után az alábbi nyilatkozatot tesszük:

1. Elfogadjuk, hogy amennyiben olyan kitételt tettünk ajánlatunkban, ami ellentétben van ajánlattételi felhívással, vagy annak mellékleteivel, illetve azok bármely feltételével, akkor az ajánlatunk érvénytelen.
2. Kijelentjük, hogy amennyiben, mint nyertes ajánlattevő kiválasztásra kerülünk, a szerződést megkötjük, továbbá az ajánlattételi felhívásban, annak mellékleteiben rögzített szolgáltatást ajánlatban meghatározott díjért szerződésszerűen teljesítjük.
3. Tudatában vagyunk annak, hogy közös ajánlat esetén a közösen ajánlatot tevők személye nem változhat sem a beszerzési eljárás, sem az annak alapján megkötött szerződés teljesítése során. Annak is tudatában vagyunk, hogy a közös ajánlattevők egyetemlegesen felelősek mind a beszerzési eljárás, mind az annak eredményeként megkötött szerződés teljesítése során.

Kelt: ……………………………..

|  |
| --- |
| …………………………………cégszerű aláírás |

***Az ajánlattételi felhívás 4. sz. melléklete***

**Titoktartási****Nyilatkozat**

**„Szolgáltatási szerződés keretében emelt szintű mérnök informatikai szolgáltatás nyújtása”** tárgyú

közbeszerzési értékhatárt el nem érő beszerzési eljárásban.

1. Alulírott …………………….., mint a ………………… ajánlattevő (székhely: ………………) ……………. (*képviseleti jogkör/titulus megnevezése*) nyertességem esetén tudomásul veszem, hogy az **„Szolgáltatási szerződés keretében emelt szintű mérnök informatikai szolgáltatás nyújtása*”*** tárgyú közbeszerzési értékhatárt el nem érő beszerzési eljárásban foglalt feladataim ellátása során a tudomásomra jutott, bizalmasnak tekintett információkat titokként kezelem, azokat illetéktelen személynek nem adom át, nem teszem hozzáférhetővé, nem hozom illetéktelen személy vagy a nyilvánosság tudomására.
2. Vállalom, hogy a bizalmas információkat vagy azok részeit magam vagy illetéktelen személyek hasznára nem alkalmazom, abból felhatalmazás nélkül más bizalmas információt nem készítek, felhatalmazás nélkül az adatot nem másolom, nem sokszorosítom, abból kivonatot nem készítek, illetve ezek tartalmának rögzítésére semmiféle technikai vagy más eszközt nem alkalmazok.
3. Tudomásul vettem, hogy a bizalmas információt tartalmazó adathordozót a megismerési jog megszűnésekor (pl. szerződésben foglaltak teljesítése, a munkáltatóval fennálló jogviszonyom megszűnése stb.) ajánlatkérők részére köteles vagyok átadni.
4. Tudomásul vettem, hogy a titoktartási kötelezettség a szerződés lejáratát követően is a vonatkozó jogszabályban meghatározott ideig, de legalább öt évig terhel.
5. Tudomásul vettem, hogy a nyilatkozatban foglaltak megszegése miatt ajánlatkérők kártérítési és/vagy egyéb igényt érvényesíthetnek velem szemben.

Kelt: ……………………………………..

cégszerű aláírás

***Az ajánlattételi felhívás 5. sz. melléklete***

**Műszaki specifikáció / Feladatleírás**

**„Szolgáltatási szerződés keretében emelt szintű mérnök informatikai szolgáltatás nyújtása”** tárgyú, közbeszerzési értékhatárt el nem érő beszerzési eljárás keretében

Az Ajánlattevő speciálisan képzett szakemberei támogatást nyújtanak az Ajánlatkérő szerver operációs rendszereinek, különös tekintettel a Windows szerver platformok, illetve LINUX alapú platformok, továbbá a hálózati infrastruktúra problémáinak elhárításához.

Operációs rendszerek:

|  |  |  |
| --- | --- | --- |
| **Típus** | **Operációs rendszer**  | **Darabszám:** |
| Kliens: | Windows 10 Pro | ~220 |
|  | Windows 7 Sp1 Enterprise | ~50 |
| Szerver: | Windows 2008 R2 Enterprise | 15 virtuális |
|  | Windows 2019 | 2 virtuális |
|  | Linux Ubuntu | 3 virtuális |
|  | Linux Debian | 1 virtuális |

A szolgáltatás kiterjed az üzemeltetés során felmerülő központi szerver HW átkonfigurálási igényekre, mint például a tároló eljárások átkonfigurálására vagy igény szerinti tárhely optimalizálásra.

Hardver elemek:

|  |  |
| --- | --- |
| **Hardver típusa:** |  |
| Switch | 9 db HPE OfficeConnect 48 1950  |
|  | 1 db HPE OfficeConnect 24G |
|  | 4 db HPE OfficeConnect 12XGT |
|  | 1 db HP ProCurve 2510G-24 |
| Firewall | 2 db Sophos UTM 9 SG310 |
| Storage | HPE MSA2052  |
|  | EMC VNX3200 |
| Szerverek | 2 db HPE Proliant DL360 Gen9 |
|  | 2 db IBM Series 235 |
| Mentő egység: | FUJITSU Storage CELVIN NAS QR1006 |
|  | HPE StoreVirtual 3200 |
|  | Synology Rackstation NAS RS815 |

A szolgáltatás keretén belül az Ajánlattevő szakemberei évi 240 óra (átlagosan havi 20 óra) időtartamban rendelkezésre állást biztosítanak (pl.: helyszíni vagy táveléréssel történő munkavégzés, tanácsadás és más rendszermérnöki feladatok stb.).

A szolgáltatás kiterjed a szerverek, illetve a központi gépterem átalakítására vagy átszervezésére, továbbá az ezzel járó kábelezési és konfigurációs munkálatokra is.

Az Ajánlattevő vállalja, hogy Ajánlatkérő (Polgármesteri Hivatal) munkarendjében rendelkezésre áll 2 órás reakció idővel Microsoft Windows és LINUX/UNIX platformjaihoz és a szerveroldali alkalmazásokhoz.

A Józsefváros Polgármesteri Hivatal munkarendje:

Hétfő: 8.00-18 óra

Kedd: 8.00-16 óra

Szerda: 8.00-16.30 óra

Csütörtök: 8.00-16.00 óra

Péntek: 8.00-13.30 óra

Alkalmazások:

|  |  |
| --- | --- |
| **Alkalmazás/szolgáltatás neve** | **Funkciója** |
| MS SQL 2008 R2 | Adatbázis szerver alkalmazás |
| Exchange 2010 standard | Levelező szerver alkalmazás |
| Windows 2008R2 Cluster | Cluster szerverek |
| Active directory | Címtár szolgáltatás |
| DNS | Névfeloldás |
| DHCP | Ipcím gazdálkodás |
| Linux - apache | Webszerver |
| Windows 2008R2 file szerver | Fájl szerver szolgáltatás |
| Windows 2008R2 print szerver | Nyomtató szerver |
| MDT szerver | Operációs rendszer terítő szerver |
| WSUS | Frissítéseket terítő szerver |
| Eset PROTECT | Vírusirtó rendszer központi felügyelete  |
| VMware  | Virtuális gépek |
| Veeam  | Mentési rendszer |
| Tanúsítvány szerver | Tanúsítványok kezelése |
| Oracle 10g | Adatbázis szerver alkalmazás |
| Zabbix | Menedzsment rendszer |
| Mantis | Hibajegy kezelő rendszer |

A szolgáltatás kiterjed a meglévő alap szoftver platformok újra installálási és frissítési feladataira is. Az Ajánlattevő szakemberei javaslatot tesznek a legfrissebb operációs rendszer javítások és kiegészítések átvezetésre és segítenek azok végrehajtásában is.

A szolgáltatás nem terjed ki azon rendszer szintű alkalmazás szoftverekre, melyek forrása felett az Ajánlattevő korlátlanul nem rendelkezhet (pl.: szakigazgatási programok).

A szolgáltatás magában foglalja a nagy körültekintést igénylő, vagy speciális BIOS és firmware frissítések megtervezését, megszervezését, elvégzését és ellenőrzését.

A szolgáltatás kiterjed az összes már beszerzett és beüzemelt rendszerelemre.

A szolgáltatás kiterjed minden a központi hardver erőforrásokat érintő beállítási (setup) vagy frissítési (upgrade) műveletekre.

**A felek külön megállapodása alapján a nyertes ajánlattevő jogosult a Hivatal által használt rendszerek részleges vagy teljes bővítésére, felújítására, átalakítására.**

A szolgáltatás kiterjed az aktív hálózati elemek működése során felmerülő problémák\konfigurációk megoldására.

Ajánlattevő feladata, hogy a fenti rendszerekre vonatkozó hivatalos és írásban megerősített rendszermérnöki támogatási igényre 30 percen belül reagál és az igényelt beavatkozást haladéktalanul, de legkésőbb 2 órán belül helyszínen vagy táveléréssel megkezdi és folytatja a jelzett probléma megoldásáig.

Az Ajánlattevő korlátlan (a hivatali munkarenden kívüli) telefonos vagy e-mailen keresztül elérhető rendszermérnöki HelpDesket tart fenn, különös tekintettel a Hivatal által üzemeltetett Windows, illetve LINUX platformok problémáinak gyors megoldására.

Ajánlattevő garantálja a rendszer biztonságtechnikai jellegű problémáinak folyamatos elemzését, a gyártók által ajánlott biztonsági javítások és bővítések átvezetését.

Ajánlattevő feladata: professzionális ticketing rendszerben vezeti a szolgáltatás során felmerülő igényeket és hibákat.

A ticketing rendszer szolgáltatást biztosítani kell a következő időszakban: munkanapokon 8:00 és 18:00 között.

Az ügyfélszolgálat elérhetőségét biztosítani kell az alábbi csatornákon: telefon, email, ticketing rendszer.

Ajánlattevő köteles csatolni a ticketing rendszer bemutatását tartalmazó szakmai ajánlatot.

***Az ajánlattételi felhívás 6. sz. melléklete***

**Szerződés tervezet**

**VÁLLALKOZÁSI SZERZŐDÉS**

amely létrejött egyrészről **Budapest Főváros VIII. kerület Józsefvárosi Polgármesteri Hivatal**

Székhely: 1082 Budapest, Baross u. 63-67.

Adószám: 15508009-2-42

Törzsszám: 508001

KSH számjel: 15508009-8411-325-01

Bankszámlaszám: 11784009-15735715

Számlavezető pénzintézete: OTP Bank Nyrt.

Képviseli: dr. Sajtos Csilla jegyző

mint **Megrendelő,**

másrészről a

Székhely:

Cégjegyzékszám:

Adószám:

Bankszámlaszám:

Számlavezető pénzintézete:

Képviseli:

mint **Szolgáltató**

(továbbiakban Megrendelő és Szolgáltató együttesen, mint Felek) között az alulírott napon és helyen az alábbi feltételek szerint.

**I. Előzmények**

1. Felek rögzítik, hogy a Megrendelő, mint Ajánlatkérő közbeszerzési értékhatárt el nem érő beszerzési eljárást indított 2022. ………..., „*Szolgáltatási szerződés keretében emelt szintű mérnök informatikai szolgáltatás nyújtása*” tárgyban.

2. A Budapest Főváros VIII. kerület Józsefvárosi Polgármesteri Hivatal Jegyzőjének …/2022. (VI…..) számú döntése alapján a beszerzési eljárás nyertese a Szolgáltató lett, melyre tekintettel a Felek szerződést kötnek jelen szerződés és az ehhez kapcsolódó mellékletek (a továbbiakban együttesen: “Szerződés”) feltételei szerint.

3.Jelen szerződés elválaszthatatlan, 1. sz. melléklete az I.1. pontban meghatározott ajánlattételi felhívás, 2. sz. melléklete Szolgáltató, mint nyertes ajánlattevő ajánlata.

4. A I.3. pontban meghatározott dokumentumok a szerződés teljesítése során egyaránt irányadóak.

**II. A szerződés tárgya**

2.1. A Megrendelő megrendeli, Szolgáltató elvállalja a jelen szerződésben meghatározott emelt szintű informatikai rendszermérnöki támogatás (a továbbiakban: mérnök informatikai támogatás) nyújtását évi 240 óra időtartamban (éves, lehívható időkeret) a jelen szerződésben és annak elválaszthatatlan részét képező ajánlattételi felhívás és ajánlattételi dokumentációban foglaltak szerint. Vállalkozó az éves időkeretből felhasznált és még felhasználható órák számáról rendszeresen kimutatást küld a Megrendelőnek. Az éves időkereten belül Vállalkozó havonta legfeljebb 32 óra szolgáltatást vállal, amely kizárólag a tárgyhónapban felmerülő üzemszerű működést akadályozó hiba fennállása esetén léphető túl, túllépés ideje értelemszerűen beleszámítódik az éves időkeretbe.

2.2. Szolgáltatási időszak (a 7.2 pont szerinti havi díjba foglaltan):

Hétfő: 08:00-18:00 óra

Kedd, Szerda, Csütörtök, Péntek: 08:00 – 17:30

A szolgáltatási időszakon túli munkavégzés kizárólag a teljesítendő feladat ismeretében, a Megrendelő kapcsolattartójának telefonon vagy írásban történő kifejezett kérésére Vállalkozó vállalja a feladat végrehajtását, azzal hogy az ilyen munkavégzésre fordított idő 1,5-szeres szorzóval kerül az éves időkeretből levonásra. Szolgáltatási időszakon túli munkavégzésre a Vállalkozó akkor számítja fel a 3.9. pont szerinti díjat, ha a munkavégzés az éves időkereten felül történik.

2.3. Feladatok részletezése:

1. kiemelt rendelkezésre-állású mérnöki támogatási szolgáltatás,
2. meglévő hardver elemek és hardver közeli szoftverek szakértői támogatása,
3. meglévő operációs rendszerek és szoftver rendszerek szakértői támogatása, újrainstallálása és frissítése (szolgáltatás nem terjed ki azon rendszerszintű alkalmazás szoftverekre melyek forrása felett a Szolgáltató korlátlanul nem rendelkezhet),
4. Speciális BIOS és firmware frissítések megtervezése, megszervezése, elvégzése, ellenőrzése
5. biztonságtechnikai jellegű problémák folyamatos elemzése, gyártók által ajánlott biztonsági javítások és bővítések átvezetése,
6. aktív hálózati elemek működése során felmerülő problémák/konfigurációk megoldására,
7. rendszermérnöki támogatási HelpDesk (Call Center),
8. helyszíni vagy távvezérelt munkavégzés évente 240 óra időtartamban,
9. központi szerver HW konfigurálás igények szerint,
10. szerverek, központi gépterem átalakítása, átszervezése, a munkával járó kábelezési és konfigurációs munkálatok elvégzése igény szerint,
11. rendelkezésre állás 2 órás reakció idővel a Microsoft Windows 2003/2008 és LINUX/UNIX platformjaihoz és a szerveroldali alkalmazásokhoz

A Felek külön megállapodása alapján Szolgáltató jogosult a Hivatal által használt rendszerek részleges vagy teljes bővítésére, felújítására, átalakítására.

Felek „reakció idő”-nek értelmezik azt az időtartamot, amely időtartamon belül Szolgáltató a Megrendelő hibajegyét felveszi, és írásban visszaigazol Megrendelő részére arra vonatkozóan, hogy a hibajegy kezelését rögzítette és kijelölte a hiba elhárításával foglalkozó szakembert.

**III. Szolgáltató kötelezettségei**

3.1. Szolgáltató vállalja, hogy – kizárólag – az írásban megerősített üzemszerű működést akadályozó hiba megoldására vonatkozó rendszermérnöki támogatási igényre 30 percen belül reagál, és az igényelt beavatkozást haladéktalanul, de legkésőbb 120 percen belül (mely a Szolgáltatási időszak keretei között számítandó) a helyszínen vagy – amennyiben azt a probléma jellege lehetővé teszi – táveléréssel megkezdi és folytatja a jelzett probléma megoldásáig. A Szolgáltatást végző köteles minden tőle telhetőt megtenni a probléma megoldása érdekében és a Megrendelő köteles ebben vele együttműködni.

3.2. Amennyiben a Szolgáltató a 3.1. pont szerinti esetben 120 percen belül nem kezdi meg a szolgáltatás nyújtását, minden megkezdett óra után 10.000,-Ft + ÁFA késedelmi kötbér fizetésére köteles.

3.3 Szolgáltatást végző vállalja, hogy hibabejelentésre alkalmas ,,HELPDESK" szolgálatot üzemeltet, melynek elérését a jelen Szerződés 2.2. pontjában rögzített időtartamon belül, - valamint halaszthatatlan beavatkozást igénylő esetekben az időtartamon kívül is - Megrendelő telefonon és e-mailen keresztül hibabejelentéseket tehet Megrendelő bejelentésre kijelölt munkatársai által.

Megrendelő részéről hibabejelentésre jogosult személyek és elérhetőségeik az alábbiak:

név: Kovács Ádám György irodavezető, Informatika

telefon: + 36 1/459-2431

mobil: + 36 20/3841989

e-mail: kovacsa@jozsefvaros.hu

név: Weisz Tamás irodavezető-helyettes, Informatika

telefon: + 36 1/459-2121

mobil: + 36 20/525-9099

e-mail: weiszt@jozsefvaros.hu

Szolgáltató Helpdesk elérhetősége:

név:

telefonszám:

e-mail:

3.4 Szolgáltatást végző vállalja, hogy évente a II.1. pontban megjelölt 240 óra időtartamban a tervezésben és optimalizálásban jártas rendszermérnökei Megrendelő részére helyszíni munkavégzéssel és tanácsadással is rendelkezésére állnak.

3.5 Szolgáltatást végző vállalja, hogy a 240 óra időkeret terhére a Megrendelő igényei szerint és a vonatkozó jogszabályok keretei között tanácsadóként közreműködik a Megrendelő által bonyolított informatikai eszköz beszerzésekkel kapcsolatosan. A beszerzett eszközöket telepíti, valamint a jelen Szerződésben rögzítettek alapján működteti és fejleszti.

3.6. Szolgáltató vállalja, hogy a rendszermérnöki támogatási tevékenysége kapcsán a Megrendelő tevékenységének segítése céljából - jogszabály vagy e szerződés eltérő rendelkezése hiányában - kapcsolatot tart fenn az informatikai eszköz-szállítókkal, különös tekintettel az 1. számú alapdokumentumban rögzített operációs rendszerek és alapszoftverek szállítóira. Ezen kapcsolattartás nem lehet hátrányos a Megrendelő számára.

3.7. Szolgáltató vállalja, hogy az üzemeltetett IT rendszerben a Megrendelő tevékenysége során megjelent adatok biztonságát megőrzi.

3.8. Szolgáltató kizárja felelősségét azokban az esetekben, melyekben Megrendelő hibájából vagy rendeltetésellenes, illetve szakszerűtlen használatából és kezeléséből adódóan hibásodnak meg IT eszközök, illetve nem működnek rendeltetésszerűen.

3.9. A Szolgáltató vállalja, hogy a Szerződés II.1. pontjában rögzített éves 240 rendszermérnöki munkaórát meghaladó – a Megrendelő által írásban külön igényelt szerződés szerinti feladatokat ellátja az alábbi ellenszolgáltatás ellenében eseti alapon:

rendszermérnöki óradíj távolról, a Hivatal munkarendjében: ,-Ft/óra + ÁFA

rendszermérnöki óradíj helyszínen, a Hivatal munkarendjében: ,-Ft/óra + ÁFA

rendszermérnöki óradíj távolról, a Hivatal munkarendjén kívül: ,-Ft/óra + ÁFA

rendszermérnöki óradíj helyszínen, a Hivatal munkarendjén kívül: ,-Ft/óra + ÁFA

rendszermérnöki óradíj távolról, hétvégén, ünnepnapon: .-Ft/óra + ÁFA

rendszermérnöki óradíj helyszínen, hétvégén, ünnepnapon: ,-Ft/óra + ÁFA

kiszállási díj: ,-Ft/alkalom + ÁFA

**IV. Megrendelő kötelezettségei**

4.1 Megrendelő köteles a Szolgáltató részére a tevékenysége ellátásához szükséges munkaterületet biztosítani. Megrendelő köteles Szolgáltató részére a Szerződés teljesítéséhez szükséges bejárást és hozzáférés biztosítás. (Szerverszobába bejutás, admin jelszavak és kódok megadása)

4.2 Megrendelő köteles - a Szolgáltató szerződésszerű teljesítése esetén – 7.2. pont szerinti díjat a Szolgáltató részére havi rendszerességgel megfizetni.

**V. Teljesítés helye, ideje**

5.1 Szolgáltató jelen szerződés II. pontjában meghatározott tevékenységet a Megrendelő által meghatározott helyen köteles végezni. Egyebekben a Szolgáltató ott köteles teljesíteni, ahol az a szolgáltatás hiánytalan teljesítéséhez szükséges.

5.2. Szolgáltató jelen szerződés II. pontjában meghatározott tevékenységét a jelen Szerződésben rögzítettek szerint köteles elvégezni.

**VI. Teljesítés**

6.1. Szerződő Felek megállapodnak abban, hogy a jelen szerződés II. pontjában meghatározott vagy jelen szerződésben szereplő egyéb szolgáltatásokról - azok szerződésszerű, hiánytalan elvégzése esetén - havonta közösen aláírt teljesítésigazolást állítanak ki.

6.2. Amennyiben a szerződés teljesítése során a Szolgáltató oldalán olyan körülmény áll elő, amely a szerződésszerű teljesítést akadályozza, köteles erről a Megrendelőt haladéktalanul írásban értesíti, megjelölve a teljesítés várható időpontját és a késedelem okát. Szerződő Felek megállapodnak abban, hogy ezekben az esetekben a 7.2. pont szerinti díj Szerződő Felek írásos megállapodása alapján csökkentett mértékben kerül számlázásra, amennyiben az kizárólag a Szolgáltató hibájára vezethető vissza. Amennyiben a körülmény a Megrendelő, a Megrendelővel jogviszonyban álló harmadik Fél, vagy vis maior következtében merül fel, akkor Vállalkozó a teljes Vállalkozói díj kiszámlázására jogosult és a teljesítésre rendelkezésre álló időtartam a körülmény megszüntetésének időpontjától kezdődik.

**VII.** **A szerződés időtartama, díjazás, fizetési feltételek**

7.1. Szerződő Felek jelen szerződést határozott időtartamra, 2022. ………. napjától 2023. ………… napjáig kötik, azonban – a szolgáltatások folymatos biztosítása érdekében – a felek megállapodnak abban, hogy a szerződés a határozott időtartam lelteltével újabb 1 évvel meghosszabodik kivéve, ha bármelyik fél legalább 30 nappal korábban, írásban jelzi a másik félnek a szerződés megszüntetésére irányuló szándékát.

7.2. Szolgáltató havonta ……….,- Ft/hó + ÁFA, azaz havi ………. forint + ÁFA díjra jogosult.

7.3. A Megrendelő a szolgáltatási díjat havonta utólag, a teljesítés igazolással igazolt teljesítést követően szabályszerűen kiállított számla alapján 8 napon belül, banki átutalással Szolgáltató ……….-nál vezetett ………. számú bankszámlájára fizeti meg. A díjból a késedelmi vagy meghiúsulási kötbér összege visszatartható.

7.4. A Szolgáltató havonta jogosult számla kiállítására. Minden esetben a számla mellékletét képezi a Felek által közösen kiállított teljesítési igazolás.

Megrendelő részéről teljesítésigazolásra az Informatika Iroda vezetője, akadályoztatása esetén a helyettese jogosult.

**VIII. Kötbér**

8.1. Késedelmi kötbér: A Megrendelő Szolgáltatóval szemben a teljesítés késedelme esetére késedelmi kötbért köt ki, melynek mértéke jelen szerződés 3.2. pontjában meghatározott összeg,

Meghiúsulási kötbér: Amennyiben a teljesítés – olyan okból, amelyért Szolgáltató felelős meghiúsul, meghiúsulási kötbér fizetésére köteles, és Megrendelő jogosult döntése szerint a Szerződést – mindennemű kártalanítási kötelezettség nélkül – azonnali hatállyal felmondani. Ebben az esetben késedelmi kötbér felszámítására nincs lehetőség. A meghiúsulási kötbér mértéke a felolvasólapon rögzített, az általános forgalmi adó nélkül számított 12 havi ellenszolgáltatás 5 %-a.

8.2. Felek rögzítik, hogy a kötbérkövetelés behajtásán túlmenően a Megrendelő a szerződésszegésből eredő kárának megtérítését is követelheti a Szolgáltatótól, a kár összegébe azonban a már behajtott kötbér összege beleszámít. A kötbér akkor is jár, ha a Megrendelőnek kára nem merült fel.

**IX. Korlátozások**

9.1. Szolgáltató titoktartási kötelezettség terheli a szerződés teljesítése során a Megrendelővel, annak tevékenységével kapcsolatban tudomására jutó mindennemű adat, információ, ismeret vonatkozásában. E titoktartási kötelezettség kiterjed alkalmazottaira, munkatársaira, beszállítóira, akiket tevékenységük megkezdése előtt köteles a titoktartásra hitelt érdemlően figyelmeztetni.

9.2. A Szolgáltató a Megrendelő engedélye nélkül harmadik félnek nem hozhatja tudomására a szerződés, illetve azzal kapcsolatban bármely más dokumentáció vagyinformáció adatait. A Szolgáltató a Megrendelő előzetes írásbeli hozzájárulása nélkül a szerződéssel kapcsolatos okmányokat és információkat kizárólag a szerződés teljesítésére használhatja fel.

9.3 Szolgáltató jelen pontban foglalt kötelezettségeinek megszegéséért is teljes körű felelősséggel tartozik.

9.4. Jelen szerződés IX. pontjában rögzített korlátozás nem terjed ki azon információkra, melyek nyilvános adatok, illetve bárki számára megismerhetőek.

**X. Egyéb rendelkezések**

10.1. Jelen szerződés határozott, 1 éves időtartamára tekintettel a szerződés rendes felmondással nem szüntethető meg.

10.2. Megrendelő egyoldalú, írásbeli, a Szolgáltatóhoz intézett nyilatkozatával, jogosult azonnali hatállyal felmondani a jelen szerződést, ha a Szolgáltató ellen felszámolási, vagy csődeljárást indítottak. Szolgáltató kijelenti, hogy a nemzeti vagyonról szóló törvény alapján átlátható szervezetnek minősül.

10.3 Szolgáltató teljesítési segéd, közreműködő, alvállalkozó igénybevételére jogosult, annak munkájáért úgy felel, mintha a munkát maga végezte volna.

10.4 Szolgáltató a szerződés szerinti feladatai végzése során a Megrendelő munkavédelmi, tűzvédelmi és vagyonvédelmi előírásait köteles betartani.

10.5 Szolgáltató teljes kártérítési kötelezettség terheli azért a kárért, amelyet szándékos mulasztása, vagy jogellenes magatartása következtében Megrendelőnek okoz.

10.6 A jelen szerződés teljesítése érdekében Szerződő Felek együttműködésre kötelesek, és kapcsolattartó személyeket jelölnek ki.

név: Kovács Ádám György irodavezető, Informatika

telefon: + 36 1/459-2431

mobil: + 36 20/3841989

e-mail: kovacsa@jozsefvaros.hu

név: Weisz Tamás irodavezető-helyettes, Informatika

telefon: + 36 1/459-2121

mobil: + 36 20/525-9099

e-mail: weiszt@jozsefvaros.hu

Szolgáltató képviseletében:

Kereskedelmi kérdésben:

név:

telefon:

mobil:

e-mail:

Projektmenedzser kérdésben:

név:

telefon:

mobil:

e-mail:

Műszaki kérdésben:

név:

telefon:

mobil:

e-mail:

akik a szerződés teljesítése során intézkedésre és nyilatkozattételre jogosultak.

10.7. Jelen szerződés kizárólag írásban módosítható.

10.8 A Szerződő Felek rögzítik, hogy az esetleg felmerülő jogvitákat elsősorban békés módon, egyezség útján rendezik.

10.9 A szerződésben használt fogalmak tekintetében Szerződő Felek a szakmában szokásos, általános jelentést kötik ki.

Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és a vonatkozó egyéb jogszabályok rendelkezései irányadóak.

Jelen szerződést felek elolvasás és megértés után 4 (db) egymással tartalom és forma szerint azonos eredeti példányban írták alá.

Mellékletek:

1. számú melléklet: Ajánlattételi felhívás
2. számú melléklet: Szolgáltató ajánlata

Budapest, 2022. ………….

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Megrendelő**Budapest Főváros VIII. kerület Józsefvárosi Polgármesteri Hivatalképviseletébendr. Sajtos Csillajegyző | \_\_\_\_\_\_\_\_\_\_\_\_\_\_\_\_\_\_\_\_**Szolgáltató** képviseletében |

|  |  |
| --- | --- |
| Jogi szempontból ellenjegyzem:............................................................. dr. Bojsza Krisztina Jogi és Szervezési Ügyosztály ügyosztályvezető |  Fedezete: Pénzügyileg ellenjegyzem:............................................Hőrich Szilviagazdasági vezető |